Dan državnosti slavi se u spomen na 25. lipnja 1991. kada je Hrvatski sabor donio odluku o pokretanju postupka razdruživanja od ostalih republika tadašnje SFRJ

Ranije je na misi u Zagebačkoj katedrali, koji je predvodio kardinal Josip Bozanić, predsjednici pozlilo, od "umora i bolova u vratnoj kralježnici", pa je morala napustiti misu i neće biti u mogućnosti otići u Islamski centar.

Sada su iz Ureda predsjednice izvijestili su da se oporavila i da će nastaviti svoje današnje aktivnosti. Večeras će se dogoditi prijem u Uredu u povodu Dana državnosti, u sklopu kojega će se održati duže obraćanje javnosti, u vidu poslanice o aktualnoj situaciji u zemlji.

Sadržaj se nastavlja...

Misi za domovinu u Zagrebačkoj katedrali je uz predsjednicu sudjelovao i ostatak državnog vrha -predsjednik Hrvatskog sabora Gordan Jandroković i predsjednik Vlade Andrej Plenković.

PROČITAJTE VIŠE:

>> Dobar posao predsjednice: pljušte čestitke za Dan državnosti RH, javili joj se i Trump i Putin

Prije mise u Zagrebačkoj katedrali, čelnici države, Vlade i Sabora dali su izjavu medijima, čestitavši građanima Dan državnosti.

„Koristim prigodu hrvatskom narodu i svim hrvatskim državljankama i državljanima srdačno čestita Dan hrvatske državnosti“, rekla je predsjednica, dodavši kako želi da ga provedemo u pijetetu prema prošlosti ali i s optimističnim pogledom u budućnosti te da se uhvatimo u koštac sa svim izazovima - od demografije i zapošljavanja do gospodarskog rasta, standarda života, reforme obrazovanja.

Premijer Plenković rekao je da su Hrvatska i naši ljudi puno toga učinila - od obrane od velikosrpskog Miloševićevog režima i agresije na Hrvatsku do stjecanja međunarodnog priznanja, razvoja demokracije i institucija, poštivanja ljudskih prava i pristupanja EU i euroatlanskom savezu.

„Zaokružili smo sve one temeljne nacionalne zadaće koje smo postavili u prijelomnim trenucima krajem osamdesetih i početkom devedesetih“, kazao je Plenković. Poručio je da je sada pred nama ispunjavanje ciljeva koji će ići za većom kvalitetom života, zapošljavanjem, novim radnim mjestima, gospodarskim rastom, razvojem, stabilnim tolerantnim uključivim društvom.

Kao ključne ciljeve premijer je naveo stabilnost javnih financija, održivost politike koju trenutno vode, čime će se ostvariti preduvjeti da naši ljudi osjete učinke pozitivnih trendova u konkretnim životima. Nastojimo omogućiti, dodao je, sve preduvjete – koji će osigurati rast, veća primanja i ono što je najbitnije - demografsku revitalizaciju Hrvatske.

Plenković je napomenuo da broj nezaposlenih nakon niza godina nikad nije bio manji.

Predsjednik Sabora Jandroković kazao je za današnji blagdan da je to iznimno važan dan u novijoj povijesti, gdje smo dobili pravni temelj za hrvatsku samostalnost, suverenosti i neovisnost.

Treba se stoga danas prisjetiti najzaslužnijih, u prvom redu predsjednika Franje Tuđmana, branitelja i svih hrabri ljudi koji su u tome sudjelovali, napomenuo je.

Na nama je obaveza da društvo i državu učinimo što kvalitetnijom za život građana, rekao je Jandroković, ustvrdivši pritom kako su bitni politička stabilnost, međusobno uvažavanje i tolerancija da prihvaćamo različitosti. „Svjesni smo da ljudi imaju različite svjetonazore i poglede na svijet ali moramo biti svjesni dao oni koji drugačije razmišljaju nisu naši neprijatelji, već vjerojatno ljudi koji isto tako žele graditi Hrvatsku koja će biti dobra za život za sve naše građane“, rekao je Jandroković.

Upitan za stav oko preimenovanja Trga maršala Tita u Trg Franje Tuđmana, Jandroković je rekao da je to izvorno HDZ-ova ideja.

Vijence na Mirogoju položila su i izaslanstva Hrvatske demokratske zajednice predvođeno zamjenikom predsjednika Milijanom Brkićem i grada na čelu s Milanom Bandićem.

Dan državnosti slavi se u spomen na 25. lipnja 1991. godine kada je Hrvatski sabor donio povijesnu odluku o pokretanju postupka razdruživanja od ostalih republika tadašnje SFRJ, na temelju plebiscitarne volje građana iskazane na referendumu održanom 19. svibnja 1991.

"S neskrivenim zadovoljstvom i ponosom obznanjujemo svim republikama i saveznim tijelima SFRJ, objavljujemo cijelom svijetu suverenu volju hrvatskog naroda i svih građana Republike da se današnjim danom Republika Hrvatska proglašuje samostalnom i suverenom državom, te pozivamo sve vlade i parlamente svih država da prihvate i priznaju čin slobodne odluke hrvatskoga naroda, čin slobode kojim još jedan narod hoće postati punopravnim članom međunarodne zajednice slobodnog svijeta", istaknuo je tom prigodom prvi predsjednik Franjo Tuđman, čiji je govor putem radija i televizije pratilo više milijuna građana.

Potom će nazočiti svetoj misi u Zagrebačkoj katedrali koju predvodi zagrebački nadbiskup, kardinal Josip Bozanić.

Solisti, zbor, baletni ansambl i orkestar Hrvatskoga narodnog kazališta u Zagrebu u povodu Dana državnosti izvest će u nedjelju navečer na otvorenoj pozornici na zagrebačkom Trgu kralja Tomislava operu Jakova Gotovca "Ero s onoga svijeta" u režiji Krešimira Dolenčića i pod ravnanjem maestra Nikše Bareze.

Obilježavanje 26. obljetnice proglašenja neovisnosti i suverenosti Hrvatske završava svečanim primanjem u Uredu predsjednice Republike.